《寒歌行》
明代·尹明翼

十日寒霜天冻倒，千山净扫水茕波。村畔古松晚云湿，呖耳孤鹤鸣高柯。

霰孤钻人过针利，封家姊妹流沙挪。邃阁重裀遮不住，况乃疏篱荚藁窝。

蓝缕绽袍弸楮叶，觳觫形骸两袖娑。生怕弹棋指拳曲，犹嫌说书声唏呵。

拳曲唏呵奈若何，何当琥珀映叵罗。香气才吞漏喉滑，倏忽满面春风和。

铜钱烂头缠腰冷，丢担挑与黄公拖。虽知饮啄有前定，床头如洗涎空沱，休题炙日聊放歌。

作者简介：尹明翼，字美邻。东莞人。明熹宗天启五年（一六二五）进士，官河南知府。清道光《广东通志》卷二八四有传。